
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 608 


17 Μαΐου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 46092/8.1.1997 απόφασης του Γενι¬ 


κού Γραμματέα Περιφέρειας Αττικής. 1 

Σύσταση Νομικού Προσώπου στο Δήμο Μεταμόρφω¬ 
σης Ν. Αττικής με την επωνυμία «Σχολική Επιτροπή 
4ου Γυμνασίου Δήμου Μεταμόρφωσης». 2 

Σύσταση Νομικού Προσώπου στο Δ.Δ. Νικήσιανης Δή¬ 
μου Παγγαίου Ν. Καβάλας με την επωνυμία «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» . 3 

Ψήφιση Οργανισμού Εσωτερικής Υπηρεσίας Παιδι¬ 
κών Σταθμών Αμαλιάδας Ν. Ηλείας. 4 


Σύσταση διαδημοτικής επιχείρησης στο Ν. Ηλείας με 
την επωνυμία «ΔΙΑΔΗΜΟΤΙΚΗ ΕΠΙΧΕΙΡΗΣΗ ΔΙΑ¬ 
ΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ ΔΗΜΩΝ ΠΥΡ- 
ΓΟΥ-ΑΡΧΑΙΑΣ ΟΛΥΜΠΙΑΣ - ΒΩΛΑΚΟΣ - ΖΑΧΑΡΩΣ - 


ΩΛΕΝΗΣ». 5 

Απόκτηση Ελληνικής ιθαγένειαςτηςομογενούς ΠΕΕΜ 
Βαλεντίνης του Γκεόργκι και της Μαρίας. 6 

Απόκτηση Ελληνικής ιθαγένειας της ομογενούς ΜΙ- 
ΧΑΗΛΙΔΗ ΛΙΟΥΝΤΜΙΛΑ του Γκεννάντι και της Μα¬ 
ρίας και του τέκνου της ΣΑΚΙΝΑ ΞΕΝΙΑΣ. 7 

Καθιέρωση υπερωριακής απασχόλησης για υπαλλή¬ 
λους του Νομαρχιακού Διαμερίσματος Δράμας ... 8 

Συγκρότηση κλιμακίου ελέγχου αλιευτικών προϊόντων 
Νομού Ηρακλείου. 9 

Συμπλήρωση της 2628/27.2.2002 απόφασης της Γενι¬ 
κής Γραμματέως Περιφέρειας Νοτίου Αιγαίου 10 


Μεταφορά μιας (1) κενής οργανικής θέσης ειδικού Τε¬ 
χνικού Εργαστηριακού Προσωπικού (ΕΤΕΠ) ΤΕ κα¬ 
τηγορίας στο Τμήμα Πολιτικής Επιστήμης και Δη¬ 
μόσιας διοίκησης του Εθνικού και Καποδιστριακού 
Πανεπιστημίου Αθηνών. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις Σφαλμάτων στον Οργανισμό Λειτουργίας 
Υπηρεσιών της Νομαρχιακής Αυτοδιοίκησης Πιε¬ 
ρίας . 12 


ΑΠΟΦΑΣΕΙΣ 

Αριθ. 22172 (1) 

Τ ροποποίηση της 46092/8.1.1997 απόφασης του Γ ενι¬ 
κού Γ ραμματέα Περιφέρειας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την 46092/8.1.1997 απόφαση του Γενικού Γραμμα¬ 
τέα Περιφέρειας Αττικής που δημοσιεύθηκε στο Φ.Ε.Κ. 
68/5.2.1997 τ. Β' και αφορά τη σύσταση στο Δήμο Παλαι¬ 
ού Φαλήρου ιδίου Νομικού Προσώπου με το όνομα «23η 
Σχολική Επιτροπή 12ο» Δημοτικού Σχολείου του Δήμου 
Παλαιού Φαλήρου» 

2. Την αριθμ. Δ4/424/2001 απόφαση των Υπουργών Οι¬ 
κονομικών και Εθνικής Παιδείας και Θρησκευμάτων, που 
δημοσιεύθηκε στο Φ.Ε.Κ. 1129/30.8.2001 τ. Β' και αφορά 
την ίδρυση του 12ου Μονοθέσιου Νηπιαγωγείου Παλαιού 
Φαλήρου. 

3. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α'). 

4. Την αριθμ. 52/02 απόφαση του Δημοτικού Συμβουλί¬ 
ου του Δήμου Παλαιού Φαλήρου που αφορά τροποποίη¬ 
ση της συστατικής πράξηςτου Ν.Π. μετο όνομα «23η Σχο¬ 
λική Επιτροπή 12ου Δημοτικού Σχολείου του Δήμου Πα¬ 
λαιού Φαλήρου», αποφασίζουμε: 

Τροποποιούμε το άρθρο 1 της αριθμ.46092/8.1.1997 
απόφασης του Γ ενικού Γ ραμματέα Περιφέρειας Αττικής 
ως εξής: 

Συστήνουμε στο Δήμο Παλαιού Φαλήρου του Νομού Ατ¬ 
τικής ίδιο Νομικό Πρόσωπο μετο όνομα «23η Σχολική Επι¬ 
τροπή 12ου Νηπιαγωγείου και 12ου Δημοτικού Σχολείου 
του Δήμου Παλαιού Φαλήρου». 

Κατά τα λοιπά ισχύει ως έχει η αριθμ.. 46092/8.1.1997 
απόφαση του Γ ενικού Γ ραμματέα Περιφέρειας Αττικής. 

- Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Πα¬ 
λαιού Φαλήρου, ύψους 8.804,10 ευρώ περίπου γιατοτρέ- 
χον οικονομικό έτος και 20.541,90 ευρώ περίπου για κα¬ 
θένα από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Παλαιού Φαλήρου οικονομι¬ 
κού έτους 2002, σε βάρος του Κ.Α. 21/211 -9β. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 22393 (2) 

Σύσταση Νομικού Προσώπου στο Δήμο Μεταμόρφωσης 
Ν. Αττικής με την επωνυμία «Σχολική Επιτροπή 4ου Γ υ- 
μνασίου Δήμου Μεταμόρφωσης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 8-15 του άρθρου 5 του 
Ν. 1894/90 «Για την Ακαδημία Αθηνών και άλλες εκπαι¬ 
δευτικές διατάξεις» (Α' 100). 

2. Τις διατάξεις του άρθρου 203 του Π.Δ. 410/95 (Φ.Ε.Κ. 
Α' 231) «Δημοτικός και Κοινοτικός Κώδικας». 

3. Τις διατάξεις της παραγράφου 8 του άρθρου 9 του 
Ν.2640/98 (Φ.Ε.Κ.206/98τ.Α'). 

4. Την αριθμ. 299/01 απόφαση του Δημοτικού Συμβου¬ 
λίου του Δήμου Μεταμόρφωσης για σύσταση ιδίου Νομι¬ 
κού Προσώπου με το όνομα «Σχολική Επιτροπή 4ου Γυ- 
μνασίου Δήμου Μεταμόρφωσης», αποφασίζουμε: 

1. Συστήνουμε στο Δήμο Μεταμόρφωσης του Νομού 
Αττικής Νομικό Πρόσωπο με το όνομα: «Σχολική Επιτρο¬ 
πή 4ου Γυμνασίου Δήμου Μεταμόρφωσης», το οποίο διέ- 
πεται από τις διατάξεις του άρθρου 203 του Π.Δ/τος 
410/95. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείρηση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών κ.λ.π. 

β) Η αμοιβή των καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμό τους. 

δ) Η εισήγηση προς τις αντίστοιχες Διευθύνσεις 
Πρωτ/θμιας και Δευτ/θμιας Εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων 
με έπιπλα και εξοπλιστικά είδη και από το Υπουργείο Εθνι¬ 
κής Παιδείας και θρησκευμάτων με βιβλία γιατις σχολικές 
βιβλιοθήκες. 

ε) Η διαχείρηση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Κράτους 

β) Η ετήσια επιχορήγηση του Δήμου ύψους 10.000 Ευ¬ 
ρώ. 

γ) Κάθε είδους προσφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. και 
όταν αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 


1. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Μετα¬ 
μόρφωσης ύψους 10.000 Ευρώ περίπου για το τρέχον οι¬ 
κονομικό έτος και 10.000 Ευρώ περίπου για καθένα από 
τα επόμενα οικονομικά έτη. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό του Δήμου Μεταμόρφωσης οικονομικού 
έτους 2002, ύψους 205.429,20 Ευρώ σε βάρος του Κ.Α. 
212 . 1 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 4888 (3) 

Σύσταση Νομικού Προσώπου στο Δ.Δ. Νικήσιανης Δήμου 
Παγγαίου Ν. Καβάλας με την επωνυμία «ΚΕΝΤΡΟ 
ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΝ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις 

α) Του Ν.2503/97 «Διοίκηση, Οργάνωση, Στελέχωση 
Περιφέρειας». 

β) Του άρθρου 203 & 205 του Δημοτικού και Κοινοτικού 
κώδικα Π. Δ 410/95. 

2. Την αριθ. 4308/6.7.01 (ΦΕΚ 917/Β/2001) απόφαση 
του Γ.Γ.Π Α.Μ.Θ. περί μεταβίβασης εξουσίας υπογραφής 
«Με εντολή Γ ενικού Γ ραμματέα» αποφάσεων και εγγρά¬ 
φων στο Γενικό Διευθυντή. 

3. Την αριθ. 43/2002 απόφαση του Δήμου Παγγαίου, 
που αφορά τη σύσταση Νομικού προσώπου με την επω¬ 
νυμία « Κέντρο ανοικτής προστασίας Ηλικιωμένων (Κ.Α. 
Π.Η), αποφασίζουμε: 

Άρθρο 1 

Συστήνουμε Νομικό πρόσωπο στην έδρα του Δήμου 
Παγγαίου, με την επωνυμία «Κέντρο Ανοικτής Προστα¬ 
σίας Ηλικιωμένων» δ. δ Νικήσιανης 

Άρθρο 2 

Σκοπός του Νομικού προσώπου που συνίσταται σε 
εφαρμογή προγράμματος παροχής εξωϊδρυματικής 
προστασίας ηλικιωμένων είναι: 

α. Η παροχή σε ηλικιωμένα άτομα του Δήμου ιατρικής 
φροντίδας, φαρμακευτικής περίθαλψης φυσιοθεραπείας 
και εργασιοθεραπεία. 

β. Η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούνε φιλική συντροφιά και ηθι¬ 
κή υποστήριξη. 

γ. Η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολο¬ 
γικούς χώρους, προβολή ταινιών, μουσικές συναντήσεις 

κ.α. 

δ. Η παροχή βοήθειας στο σπίτι, κατά περίπτωση ζε¬ 
στών γευμάτων, διευκολύνσεις στα ψώνια, σιγύρισμα 

κ.λ.π. 

ε. Η απασχόληση των ηλικιωμένων σε ομάδες με ποικί¬ 
λες δραστηριότητες. 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8123 


Άρθρο 3 

Πόροι του Νομικού προσώπου είναι: 
α. Η επιχορήγηση και κάθε άλλη παροχή του Κράτους 
είτε απευθείας προς το Νομικό Πρόσωπο, είτε προς το 
Δήμο Παγγαίου για το Νομικό αυτό πρόσωπο, η οποία θα 
καλύπτει μεταξύ άλλων τις ανάγκες λειτουργίες του, κα¬ 
θώς και αγοράς αναγκαίου εξοπλισμού. 

β. Η ετήσια επιχορήγηση του Δήμου, η οποία θα καθο¬ 
ρίζεται ανάλογα με τις ανάγκες του Νομικού Προσώπου. 

γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ. Τα έσοδα από τη συμβολική χρηματική συμμετοχή 
των μελών που έχουν ανάγκη προστασίας. 

ε. Οι εισπράξεις από το αντίτιμο των πραγμάτων ή των 
υπηρεσιών που παρέχονται από το Νομικό πρόσωπο, 
στ. Οι πρόσοδοι από την ίδια αυτού περιουσία, 
ζ. Κάθε άλλη νόμιμη πρόσοδος. 

Άρθρο 4 

Το Νομικό πρόσωπο θα διοικείται από Διοικητικό Συμ¬ 
βούλιο που θα ορισθεί με νεώτερη απόφαση του Δημοτι¬ 
κού Συμβουλίου. 

Το Διοικητικό Συμβούλιο εκλέγει από τα μέλη του τον 
Αντιπρόεδρο και τον Γραμματέα αυτού. Η θητεία του Δι¬ 
οικητικού Συμβουλίου θα ακολουθεί τη δημοτική περίο¬ 
δο. 

Άρθρο 5 

Το νομικό πρόσωπο θα εκπροσωπείται ενώπιον των δι¬ 
καστηρίων και κάθε άλλης αρχής από τον Πρόεδρο του 
και όταν αυτός απουσιάζει ή κωλύεται από τον Αντιπρόε¬ 
δρο. 

Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Παγγαίου 
το ύψος της οποίας ανέρχεται στο ποσό των 5869,41 €. 
(Κ.Α212.4). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 30 Απριλίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖ. ΤΣΑΚΜΑΚΙΔΗΣ 

-♦- 

Αριθ. 3779 (4) 

Ψήφιση Οργανισμού Εσωτερικής Υπηρεσίας Παιδικών 

Σταθμών Αμαλιάδας Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12τουΝ. 1188/1981 «περί 
κυρώσεως του Κώδικος καταστάσεως προσωπικού ορ¬ 
γανισμών τοπικής αυτοδιοικήσεως», όπως αντικαταστά- 
θηκε με τις διατάξεις του άρθρου 8 παραγ. 5 του Ν. 
2307/95. 

2. Την 241 Γ.Γ./18.8.98 (ΦΕΚ 939/Β/98) απόφασή μας 
«περί ανάθεσης άσκησης αρμοδιοτήτων και εξουσιοδό¬ 
τησης υπογραφής». 

3. Την 10/2001 απόφαση του Διοικητικού Συμβουλίου 


των Παιδικών Σταθμών Αμαλιάδας «περί ψήφισης Ο.Ε.Υ. 
των Παιδικών Σταθμών». 

4. Την 621/2001 απόφαση του Δημοτικού Συμβουλίου 
Αμαλιάδας «περί έγκρισης του Ο.Ε.Υ. των Παιδικών Σταθ¬ 
μών Αμαλιάδας». 

5. Το αριθμ. 3/2002 πρακτικό του Υπηρεσιακού Συμβου¬ 
λίου Υπαλλήλων Ο.Τ.Α. Ν. Ηλείας με το οποίο γνωμοδοτεί 
υπέρτηςψήφισηςτου Ο.Ε.Υ. των Παιδικών Σταθμών Αμα¬ 
λιάδας, αποφασίζουμε: 

Εγκρίνουμε την αριθμ. 10/2001 απόφαση του Διοικητι¬ 
κού Συμβουλίου των Παιδικών Σταθμών Αμαλιάδας «περί 
ψήφισης Οργανισμού Εσωτερικής Υπηρεσίας των Παιδι¬ 
κών Σταθμών», όπως αναλυτικά ορίζεται στην απόφαση 
αυτή, ώστε η διάρθρωση των θέσεων των Υπηρεσιών αυ¬ 
τού να έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΠΑΙΔΙΚΩΝ 
ΣΤΑΘΜΩΝ ΑΜΑΛΙΑΔΑΣ 

Άρθρο 1 

Διάρθρωση υπηρεσιών 

Οι Υπηρεσίες των Παιδικών Σταθμών λειτουργούν σε 
επίπεδο Διεύθυνσης και αποτελούνται από τα εξής τμή¬ 
ματα και γραφεία: 

α) Τμήμα Προσχολικής Αγωγής πρ 2ος Κ. Π. Σ. 

β)Τμήμα Προσχολικής Αγωγής πρ. 1ος Κ. Π. Σ. 

γ)Τμήμα Προσχολικής Αγωγής πρ.3ος Κ. Π. Σ. 

δ)Τμήμα Προσχολικής Αγωγής πρ. Κ. Π. Σ. Χαβαρίου 

ε) Γ ραφείο Διοικητικού Οικονομικού 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει τα 
τμήματα στο παιδαγωγικό έργο των σταθμών , μεριμνά 
για την εύρυθμη λειτουργία των, σύμφωνα με τον ισχύο- 
ντα κανονισμό. Εποπτεύει και συντονίζει το τμήμα Δ/κού 
Οικ/κού. 

Β) Τα τμήματα Προσχολικής αγωγής επιμελούνται την 
παροχή σύγχρονης προσχολικής αγωγής στα φιλοξενού¬ 
μενα βρέφη και νήπια σε συνεργασία με το προσωπικό 
του Σταθμού. 

Γ) Το Γ ραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες των 
σταθμών. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
Προϊστάμενους των Σταθμών για την εφαρμογή των συγ¬ 
χρόνων απόψεωντης Παιδαγωγικής και της Ψυχολογίας. 

2. Είναι αρμόδιος για την εύρυθμη λειτουργία των Σταθ¬ 
μών. 

3. Εποπτεύει, συντονίζει και κατευθύνει το παιδαγωγικό 
έργο των τμημάτων. 

4. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

5. Συνεργάζεται αρμονικά με το γραφείο Διοικητικού - 
Οικονομικού, για να διασφαλιστεί η εύρυθμη λειτουργία 
των Σταθμών από πλευράς διοικητικής και οικονομικής 
υποστήριξης. 

Άρθρο 4 

Καθήκοντα Προϊστάμενου τμήματος 

Προϊστάμενοι Σταθμών 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού, για την εφαρμογή των συγ¬ 
χρόνων απόψεωντης Παιδαγωγικής καιτης Ψυχολογίας. 

2. Είναι αρμόδιος για την εύρυθμη λειτουργία του Σταθ¬ 
μού. 

3. Εποπτεύει, συντονίζει και κατευθύνει το παιδαγωγικό 
έργο των τμημάτων. 

4. Εισηγείται στο Δ.Σ κάθε θέμα που αφορά τη λειτουρ¬ 
γία , το προσωπικό, τους γονείς και την υλικοτεχνική υπο¬ 
δομή του Σταθμού, όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο , προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο σταθμό. 

Γραφείο Διοικητικού Οικονομικού 
Επιμελείται τις παντός είδους διοικητικές και οικονομι¬ 
κές εργασίες των παιδικών σταθμών 

Άρθρο 5 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 
ΘΕΣΕΙΣ (1). ΒΑΘΜΟΣ Α'-Δ' 

2. ΚΛΑΔΟΣ ΠΕ ΝΗΠΙΑΓΩΓΩΝ 
ΘΕΣΕΙΣ (3) ΒΑΘΜΟΣ Α' - Δ' 

3. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
ΘΕΣΕΙΣ (8) ΒΑΘΜΟΣ Α' - Δ' 

4. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
ΘΕΣΕΙΣ (1) ΒΑΘΜΟΣ Α'-Δ' 

5. ΚΛΑΔΟΣ ΤΕ ΠΛΗΡΟΦΟΡΙΚΗΣ 
ΘΕΣΕΙΣ 

6. ΚΛΑΔΟΣ ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 
ΘΕΣΕΙΣ (1). ΒΑΘΜΟΣ Α'-Δ' 

7. ΚΛΑΔΟΣ ΔΕ ΔΙΟΙΚΗΤΙΚΩΝ ΓΡΑΜΜΑΤΕΩΝ 
ΘΕΣΕΙΣ (1). ΒΑΘΜΟΣ Α'-Δ' 

8. ΚΛΑΔΟΣ ΔΕ8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

ΘΕΣΕΙΣ (4) ΒΑΘΜΟΣ Α' - Δ' 

9. ΚΛΑΔΟΣ ΔΕ ΟΔΗΓΩΝ 
ΘΕΣΕΙΣ (1). ΒΑΘΜΟΣ Α'-Δ' 

10. ΚΛΑΔΟΣ ΔΕ32 ΜΑΓΕΙΡΩΝ 
ΘΕΣΕΙΣ (4). ΒΑΘΜΟΣ Α'-Δ' 

11. ΚΛΑΔΟΣ ΥΕ1 ΚΛΗΤΗΡΩΝ - ΘΥΡΩΡΩΝ - ΓΕΝΙΚΩΝ 
ΚΑΘΗΚΟΝΤΩΝ 

ΘΕΣΕΙΣ (1). ΒΑΘΜΟΣ Α'-Δ' 

12. ΚΛΑΔΟΣ ΥΕ14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ 

ΘΕΣΕΙΣ (1). ΒΑΘΜΟΣ Α'-Δ' 

13. ΚΛΑΔΟΣ ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
ΘΕΣΕΙΣ (9). ΒΑΘΜΟΣ Α'-Δ' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 
1 .ΠΕ ΝΗΠΙΑΓΩΓΩΝ (προσωρινός) 

ΘΕΣΕΙΣ (2). 

2. ΤΕ ΝΗΠΙΑΓΩΓΩΝ (προσωρινός) 

ΘΕΣΕΙΣ (2). 


3. ΤΕ ΒΡΕΦΟΝΗΠΙΟΚΟΜΙΑΣ 

ΘΕΣΕΙΣ (3). 

4. ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

ΘΕΣΕΙΣ 

5. ΔΕ ΒΟΗΘΩΝ ΒΡΕΦΟΚΟΜΩΝ 

ΘΕΣΕΙΣ 

6. ΥΕ 14 ΜΑΓΕΙΡΩΝ 

ΘΕΣΕΙΣ (4) 

7. ΥΕ16 ΠΡΟΣΩΠΙΚΟ ΚΑΘΑΡΙΟΤΗΤΑΣ 

ΘΕΣΕΙΣ (7) 

β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ ΘΕΣΕΙΣ (2). 

Γ ΕΠΟΧΙΑΚΟ ΠΡΟΣΩΠΙΚΟ 

ΘΕΣΕΙΣ (4) 

Άρθρο 6 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων, σύμφωνα με τις διατάξεις του άρ¬ 
θρου 35 Ν. 2646/1998. 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα στο οποίο θα υπηρετούν στο 
Ν.Π.Δ.Δ., υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας, ως προϊστάμενος της Διεύθυνσης Παιδικών 
Σταθμών καθώς και Προϊστάμενοι των Τμημάτων Προ- 
σχολικής Αγωγής επιλέγονται από τους κλάδους ΠΕ νη¬ 
πιαγωγών (προσωρινός), ΤΕ (Νηπιαγωγών), ΤΕ Βρεφονη- 
πιοκομίας και ΤΕ9 Βρεφονηπιοκομίας. 

Μετά την κατάργηση των προσωπαγών θέσεων προϊ¬ 
στάμενοι κρίνονται κατ' αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα κανονισμό Εσωτε¬ 
ρικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα- 
τα γίνεται πάντοτε με απόφαση του Προέδρου του Δ.Σ. 
του Ν.Π.Δ.Δ., ανάλογα με τις ανάγκεςτων υπηρεσιών, τα 
προσόντα των υπαλλήλων, την πείρα και τις γνώσεις αυ¬ 
τών σε ειδικά αντικείμενα, κατά την οποία κατανομή θα 
εξετάζονται και τυχόν ειδικές ανάγκες των υπαλλήλων 
(μητέρες ανήλικων τέκνων, έγκυες γυναίκες, τόπος δια¬ 
μονής κλπ). 

Προϊστάμενοι Διευθύνσεων και Τμημάτων ορίζονται πά¬ 
ντοτε με απόφαση του Προέδρου του Δ.Σ. οι κρινόμενοι 
από το αρμόδιο Υπηρεσιακό Συμβούλιο υπάλληλοι, ανα- 

πληρούμενοι σε περίπτωση απουσίας τους ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Κάλυψη δαπάνης 

Από την ψήφιση του παραπάνω Ο.Ε.Υ. προκαλείται δα¬ 
πάνη σε βάρος του προϋπολογισμού του οικονομικού 
έτους 2001, ο οποίος ενισχύεται από τους ΚΑΠ, τροφεία 
κλπ ύψους 110.000.000 δρχ. περίπου, εφ'όσονπροσλη- 
φθούν όλοι και για τα επόμενα οικονομικά έτη, το ύψος 
της δαπάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 2 Απριλίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 1432 (5) 

Σύσταση διαδημοτικής επιχείρησης στο Ν. Ηλείας με την 
επωνυμία «ΔΙΑΔΗΜΟΤΙΚΗ ΕΠΙΧΕΙΡΗΣΗ ΔΙΑΧΕΙΡΙΣΗΣ 
ΣΤΕΡΕΩΝ ΑΠΟΒΛΗΤΩΝ ΔΗΜΩΝ ΠΥΡΓΟΥ-ΑΡΧΑΙΑΣ 
ΟΛΥΜΠΙΑΣ - ΒΩΛΑΚΟΣ - ΖΑΧΑΡΩΣ - ΩΛΕΝΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση Οργάνωση, 
στελέχωση της περιφέρειας και άλλες διατάξεις». 

2. Τις διατάξεις των άρθρων 277 έως και 285 του Π.Δ. 
410/95 Δ. Κ. Κ. 

3. Την υπ’ αριθμό 241 Γ.Γ./18.8.98 απόφαση του Γ ενικού 
Γ ραμματέα Περιφέρειας Δυτικής Ελλάδας περί ανάθε¬ 
σης άσκησης αρμοδιοτήτων και εξουσιοδότηση υπογρα¬ 
φής (ΦΕΚ939/1.9.98 τεύχος Β'). 

4. Το αριθμ. 5323/14.12.2001 έγγραφο της Δ/νσης Σχε- 
διασμού και Ανάπτυξης της Π.Δ.Ε. από το οποίο προκύ¬ 
πτει ότι αξιολογήθηκε θετικά η σχετική οικονομοτεχνική 
μελέτη για τη σύσταση της επιχείρησης. 

5. Τις αριθ. 4/2002, αριθμ. 8/2002, αριθμ. 1/2002, αριθμ. 
266/2001, αριθμ. 110/2001 αποφάσεις των δημοτικών 
συμβουλίων Πύργου - Αρχαίας Ολυμπίας- Βώλακος-Ζα- 
χάρως- Ωλένης, αντίστοιχα, περί σύστασης διαδημοτικής 
επιχείρησης, όπως συμπληρώθηκαν με τις αριθμ. 
155/2002, αριθμ. 64/2002, αριθμ. 17/2002, αριθμ. 66/2002 
και αριθμ. 0024/2002 αντίστοιχα, αποφασίζουμε: 

1. Τη σύσταση Διαδημοτικής Επιχείρησης Διαχείρισης 
Στερεών Αποβλήτων στην οποία συμμετέχουν οι Δήμοι 
Πύργου-Αρχαίας Ολυμπίας-Βώλακος-Ζαχάρως και Ωλέ¬ 
νης. 

2. Η επωνυμία της επιχείρησης θα είναι «Διαδημοτική 
Επιχείρηση Διαχείρισης Στερεών Αποβλήτων Δήμων 
Πύργου-Αρχαίας Ολυμπίας - Βώλακος - Ζαχάρως - Ωλέ¬ 
νης». 

3. Η έδρα της θα είναι στην πόλη του Πύργου. 

4. Η διάρκειάτης θα είναι τριάντα (30) χρόνια. 

5. Σκοποί της θα είναι: 


• Η κατασκευή, λειτουργία και συντήρηση μονάδας δε¬ 
ματοποίησης - προσωρινής αποθήκευσης των απορριμ¬ 
μάτων των Δήμων μελών στην περιοχή Αγγινάρα του Δή¬ 
μου Πύργου σε γήπεδο τριάντα πέντε (35) στρεμμάτων 
που παραχωρήθηκε για το σκοπό αυτό από τη ΔΕΥΑ Πύρ¬ 
γου. 

• Η διάθεση των απορριμμάτων των πέντε Δήμων με 
τον ορθολογικότερο τρόπο ώστε να διασφαλίζεται η προ¬ 
στασία του περιβάλλοντος και των πολιτών. 

• Η καλύτερη χρήση της περιβαλλοντικής πολιτικής 
όπως καθορίζεται από το νομοθετικό πλαίσιο. 

• Η ελαχιστοποίηση των περιβαλλοντικών επιπτώσεων. 

• Η μεγιστοποίηση της οικονομικότητας της λειτουρ¬ 
γίας του συστήματος. 

• Η βέλτιστη εφαρμογή της υπάρχουσας τεχνολογίας 
και η συνεχής παρακολούθηση των τεχνολογικών εξελί¬ 
ξεων. 

• Η εξασφάλιση και απορρόφηση πόρων (Εθνικών, το¬ 
πικών, ευρωπαϊκών και άλλων) με αντικείμενο την συνεχή 
υποστήριξη του συστήματος (έργα υποδομής, εξοπλι¬ 
σμός, ερευνητικά προγράμματα, ενημέρωση κ.λ.π.), 

• Η διενέργεια διαγωνισμών για τα αναγκαία έργα υπο¬ 
δομής και την προμήθεια εξοπλισμού κάθε είδους. 

• Η συντήρηση της απαιτούμενης υποδομής και η φρο¬ 
ντίδα για την ανανέωση και επέκταση της. 

• Η ανάληψη πρωτοβουλιών για την ανακύκλωση των 
απορριμμάτων και την προστασία του περιβάλλοντος. 

• Η ανάθεση εκπόνησης και η εκπόνηση όλωντων απαι- 
τούμενων μελετών που αφορούν την διεξαγωγή των πα¬ 
ραπάνω δραστηριοτήτων της επιχείρησης. 

• Η ανάληψη κοινών προγραμμάτων δράσης για την 
προστασία του περιβάλλοντος στα διοικητικά όρια των 
πέντε Δήμων. 

• Η εκτέλεση έργων που έχουν σκοπό την εξυπηρέτη¬ 
ση του κοινού καθώς και η οικονομική εκμετάλλευση των 
έργων αυτών. 

• Η παραγωγή αγαθών ή η παροχή υπηρεσιών που 
έχουν σκοπό την εξυπηρέτηση του κοινού. 

• Η ανάπτυξη δραστηριοτήτων που έχουν σκοπό την 
πραγματοποίηση εσόδων. 

• Η επεξεργασία-αξιοποίηση των απορριμμάτων και η 
διάθεση των προϊόντων τους. 

6. Το Διοικητικό Συμβούλιο θα απαρτίζεται από δέκα πέ¬ 
ντε (15) μέλη, τα οποία θα προέρχονται: 

• Πέντε (5) από το Δήμο Πύργου 

• Δύο (2) από τον Δήμο Αρχαίας Ολυμπίας 

• Ένα (1) από τον Δήμο Βώλακος 

• Δύο (2) από το Δήμο Ζαχάρως 

• Δύο (2) από τον Δήμο Ωλένης 

• Ένα (1) που θα εκπροσωπεί και θα εκλέγεται από τους 
εργαζόμενους εφόσον είναι περισσότεροι από είκοσι 
(20), διαφορετικά θα ορίζεται από το Δήμο με το μεγαλύ¬ 
τερο ποσοστό στο εταιρικό κεφάλαιο και θα είναι δημό¬ 
της. 

• Ένα (1) που θα είναι δημότης και θα ορίζεται από το 
Δήμο με το μεγαλύτερο ποσοστό συμμετοχής στο εταιρι¬ 
κό κεφάλαιο. 

• Ένα (1) που θα εκπροσωπεί και θα επιλέγεται από κοι¬ 
νωνικό φορέα του Δήμου με το μεγαλύτερο ποσοστό. 

7. Το αρχικό κεφάλαιο της επιχείρησης θα ανέλθει στο 
ποσό των 146.735,14 ΕΥΡΩ (50.000.000 δρχ.) στο οποίο 
οι Δήμοι θα συμμετέχουν ως εξής: 

• ο Δήμος Πύργου με ποσό 79.236,98 ΕΥΡΩ 

(27.000.000 δρχ.) και το ποσοστό συμμετοχής στο κεφά¬ 
λαιο της επιχείρησης είναι 54% 

• ο Δήμος Αρχαίας Ολυμπίας με ποσό 22.890,68 ΕΥΡΩ 
(7.800.000 δρχ.) και το ποσοστό συμμετοχής στο κεφά¬ 
λαιο της επιχείρησης είναι 16% 

• ο Δήμος Βώλακος με ποσό 6.896,55 (2.350.000 δρχ.) 
και το ποσοστό συμμετοχής στο κεφάλαιο της επιχείρη¬ 
σης είναι 4,70% 

• οΔήμος Ζαχάρως μεποσό 22.303,74 (7.600.000 δρχ.) 
και το ποσοστό συμμετοχής στο κεφάλαιο της επιχείρη¬ 
σης είναι 15,20% 

• ο Δήμος Ωλένης με ποσό 15.407,19 (5.250.000 δρχ.) 
και το ποσοστό συμμετοχής στο κεφάλαιο της επιχείρη¬ 
σης είναι 10,50%. 

8. Οι πόροι της επιχείρησης θα είναι: 

α) Οι εισπράξεις από το αντίτιμο των παρεχόμενων υπη¬ 
ρεσιών της. 

β) Οι κάθε είδους επιχορηγήσεις, εισφορές, δωρεές, 
κληρονομιές και κληροδοσίες φυσικών ή νομικών προσώ¬ 
πων ή φορέων του δημοσίου ή ιδιωτικού δικαίου. 

γ) Επιδοτήσεις από κοινωνικούς φορείς, δ) Οι τόκοι από 
τις τραπεζικές καταθέσεις της. 

9. Η επιχείρηση διαλύεται: 

α) Όταν λήξει, χωρίς να παραταθεί η διάρκειά της. 

β) Με απόφαση του Δημοτικού Συμβουλίου του Δήμου 
με το μεγαλύτερο ποσοστό συμμετοχής στο κεφάλαιο 
της επιχείρησης, η οποία λαμβάνεται με πλειοψηφία των 
2/3 των παρευρισκομένων στην συνεδρίαση μελών του 
και την έγκριση της Δ/νσης Τοπικής Αυτ/σης και Δ/σης 
Νομού Ηλείας. 

10. α) Την διάλυση της επιχείρησης ακολουθεί η εκκα¬ 
θάριση. 

β) Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δη¬ 
μοτικό Συμβούλιο του Δήμου με το μεγαλύτερο ποσοστό 
συμμετοχής στο κεφάλαιο της επιχείρησης. 

γ) Με τον ορισμό των εκκαθαριστών, παύει αυτοδίκαια 
η εξουσία των μελώντου Διοικητικού Συμβουλίουτης Επι¬ 
χείρησης και τις αρμοδιότητες του ασκούν οι εκκαθαρι- 
στές, εκτός από τις αρμοδιότητες που θα κρατήσει το ίδιο 
το Δημοτικό Συμβούλιο. Επίσης, με τον ορισμό των εκκα- 
θαριστών παύει αυτοδίκαια και η εξουσία των ελεγκτών. 
Οι διοριζόμενοι εκκαθαριστές οφείλουν μόλις αναλάβουν 
τα καθήκοντα τους να ενεργήσουν απογραφή της περι¬ 
ουσίας της επιχείρησης. 

δ) Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. Οι λο¬ 
γαριασμοί της εκκαθάρισης εγκρίνονται από το Δημοτικό 
Συμβούλιο του Δήμου με το μεγαλύτερο ποσοστό συμμε¬ 
τοχής στο κεφάλαιο της επιχείρησης το οποίο αποφασί¬ 
ζει για την απαλλαγή των εκκαθαριστών από κάθε ευθύνη. 

ε) Το τυχόν πλεόνασμα που προκύπτει μετά το πέρας 
της εκκαθάρισης, εγκρίνεται από το Δημοτικό Συμβούλιο 
του Δήμου με το μεγαλύτερο ποσοστό συμμετοχής στο 
κεφάλαιο της επιχείρησης κι εγγράφεται λογιστικά στον 
τρέχοντα π ροϋπολογισμό τουκάθεσυ μμετέχοντα Δή μου 
ανάλογα με το ποσοστό συμμετοχής του. 

στ) Αν η διάλυση της επιχείρησης γίνεται λόγω λήξης 
της διάρκειας της είναι δυνατή η αναβίωση της επιχείρη¬ 
σης με απόφαση των Δημοτικών Συμβουλίων των συμμε- 
τεχόντων Δήμων και έγκριση της Δ/νσης Τοπικής Αυτ/σης 
& Δ/σης Νομού Ηλείας. 


11. Για οποιαδήποτε περίπτωση που δεν έχει συμπερι- 
ληφθεί στα παραπάνω ισχύουν όσα αναφέρονται στο άρ¬ 
θρο 5 της αριθμ. 25027/1984 (ΦΕΚ244 Β) απόφασης του 
Υπουργού Εσωτερικών «Καθορισμός αναγκαίων λεπτο¬ 
μερειών για την εφαρμογή διατάξεων των άρθρων 205 
έως213τουΝ. 1065/1980 κ.λ.π.». 

12. ΚΑΛΥΨΗ ΔΑΠΑΝΗΣ 

Από τις διατάξεις της παρούσας προκαλείται δαπάνη σε 
βάρος των προϋπολογισμών των Δήμων που συμμετέ¬ 
χουν ως εξής: 

- Δήμος Πύργου 79.236,98 ΕΥΡΩ (27.000.000 δρχ.) 

- Δήμος Αρχαίας Ολυμπίας 22.890,68 ΕΥΡΩ (7.800.000 
δρχ.) 

- Δήμος Βώλακος 6.896,55 ΕΥΡΩ (2.350.000 δρχ.) 

- Δήμος Ζαχάρως 22.303,74 ΕΥΡΩ (7.600.000 δρχ.) 

-Δήμος Ωλένης 15.407,19 ΕΥΡΩ (5.250.000δρχ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 3 Απριλίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 

ΠΑΝΑΓΙΩΤΗΣ ΣΚΟΥΡΑΣ 

-♦- 

( 6 ) 

Απόκτηση Ελληνικής ιθαγένειας της ομογενούς ΠΕΕΜ 
Βαλεντίνης του Γκεόργκι και της Μαρίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 553/1.5.2002 απόφαση της Γενικής Γραμματέως 
Περιφέρειας Δυτικής Μακεδονίας, που εκδόθηκε σύμφω¬ 
να με τις διατάξεις του άρθρου 1 του Νόμου 2790/2000 
(ΦΕΚ24/τ.Α') «Αποκατάσταση των Παλιννοστούντων ομο¬ 
γενών από την τέως Σοβιετική Ένωση και άλλες διατά¬ 
ξεις» και του άρθρου 76 του Νόμου 2910/2001 (ΦΕΚ 
91/τ.Α') «Είσοδος και παραμονή αλλοδαπών στην Ελληνι¬ 
κή Επικράτεια. Κτήση της Ελληνικής ιθαγένειας με πολι¬ 
τογράφηση και άλλες διατάξεις», γίνεται δεκτή η από 
27.8.2001 αίτηση της ομογενούς ΠΕΕΜ Βαλεντίνης του 
Γ κεόργκι και της Μαρίας περί αποκτήσεως της Ελληνικής 
ιθαγένειας και αλλαγής επωνύμου σε ΜΙΧΑΗΛΙΔΟΥ. 

Με εντολή Γ ενικού Γ ραμματέα Περιφέρειας 

Η Προϊσταμένη 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

-♦- 

(7) 

Απόκτηση Ελληνικής ιθαγένειας της ομογενούς ΜΙΧΑΗ- 
ΛΙΔΗ ΛΙΟΥΝΤΜΙΛΑ του Γκεννάντι και της Μαρίας και 
του τέκνου της ΣΑΚΙ ΝΑ ΞΕΝΙΑΣ. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Με την 554/1.5.2002 απόφαση της Γενικής Γ ραμματέως 
Περιφέρειας Δυτικής Μακεδονίας, που εκδόθηκε σύμφω¬ 
να με τις διατάξεις του άρθρου 1 του Νόμου 2790/2000 
(ΦΕΚ24/τ.Α') «Αποκατάσταση των Παλιννοστούντων ομο¬ 
γενών από την τέως Σοβιετική Ένωση και άλλες διατά¬ 
ξεις» και του άρθρου 76 του Νόμου 2910/2001 (ΦΕΚ 
91/τ.Α') «Είσοδος και παραμονή αλλοδαπών στην Ελληνι¬ 
κή Επικράτεια. Κτήση της Ελληνικής ιθαγένειας με πολι- 

τογράφηση και άλλες διατάξεις», γίνεται δεκτή η από 
1.8.2001 αίτηση της ομογενούς ΜΙΧΑΗΛΙΔΗ ΛΙΟΥΝΤΜΙΛΑ 
του Γκεννάντι και της Μαρίας περί αποκτήσεως της Ελ¬ 
ληνικής Ιθαγένειας της ιδίας καιτου τέκνου της Σακίνα Ξέ¬ 
νιος καθώς επίσης και αλλαγή του επωνύμου του τέκνου 
της από Σακίνα σε ΜΙΧΑΗΛΙΔΗ. 

Με εντολή Γ ενικού Γ ραμματέα Περιφέρειας 
Η Προϊσταμένη 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

-♦- 

Αριθ.Φ.200/14/264 (8) 

Καθιέρωση υπερωριακής απασχόλησης για υπαλλήλους 
του Νομαρχιακού Διαμερίσματος Δράμας. 

Ο ΝΟΜΑΡΧΗΣΔΡΑΜΑΣ 

Έχοντας υπόψη: 

1. Τις διατάξεις του άρθρου 39 του Ν. 2218/ΦΕΚ 90 
τ.Α'/13.6.1994. 

2. Τις διατάξεις της παραγράφου 7 του άρθρου 25 του 
Ν. 2738/ΦΕΚ 180τ.Α'/9.9.1999. 

3. Τις διατάξεις του άρθρου 15 του Ν. 2592/ΦΕΚ 55 
τ.Α'/18.3.1998, όπως αυτές αντικατέστησαν τις διατάξεις 
των παραγράφων 1 και 2, του άρθρου 18του Ν.2470/ΦΕΚ 
40τ.Α'/21.3.1997. 

4. Το αρ. πρ. 2/87724/0022/21.12.2000 έγγραφο της 
22ης Διεύθυνσης Μισθολογίου του Γενικού Λογιστηρίου 
του Κράτους «Παροχή οδηγιών για την υλοποίηση μισθο- 
λογικής πολιτικής έτους 2001». 

5. Το γεγονός ότι η σχετική δαπάνη που θα προκληθεί 
δεν θα υπερβεί τις πιστώσεις που έχουν εγγράφει στον 
εγκριθέντα και ισχύοντα προϋπολογισμό οικονομικού 
έτους 2002 του Νομαρχιακού Διαμερίσματος Δράμας για 
την αιτία αυτή (Ε.Φ. 052/ΚΑΕ 0511 25.000 ευρώ). 

6. Τις ανάγκες του αυτοτελούς Τμήματος Καπνού και 
Βάμβακος, για την απασχόληση του προσωπικού του πέ¬ 
ραν του κανονικού ωραρίου για την εκτέλεση του ελε¬ 
γκτικού του έργου αναφορικά με τα προϊόντα του Καπνού 
καιτου Βάμβακος, αποφασίζουμε: 

Καθιερώνουμε υπερωριακή απασχόληση για χρονικό 
διάστημα όχι μεγαλύτερο των τριών μηνών στο πρώτο 
εξάμηνο του έτους 2002 για τους κατωτέρω υπαλλήλους 
του Νομαρχιακού Διαμερίσματος Δράμας, ως εξής: 

Για τον προϊστάμενο και 9 υπαλλήλους του Αυτοτελούς 
Τμήματος Καπνού και βάμβακος 820 ώρες απογευματι¬ 
νές εργασίμων ημερών (υπεύθυνος για την παρακολού¬ 
θηση και τον έλεγχο πραγματικής παροχής της υπερωρια- 
κής απασχόλησης θα είναι ο Προϊστάμενος του Τμήματος). 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 26 Απριλίου 2002 
Ο Νομάρχης 

ΚΩΝΣΤΑΝΤΙΝΟΣ ΕΥΜΟΙΡΙΔΗΣ 
-♦- 

Αριθ.212 (9) 

Συγκρότηση κλιμακίου ελέγχου αλιευτικών προϊόντων 
Νομού Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

α) Την αρ. 266539/25.2.98 εγκύκλιο Υπ. Γεωργίας 


β) Διατάξεις Ν.2538/97 (ΦΕΚ 242/97), όπως τροποποιή¬ 
θηκαν με το άρθρο 22 του Ν. 2945/2001 

γ)Τηναρ. 164268/29.1.02 απόφαση Υπ. Γεωργίας (ΦΕΚ 
108Β731.1.02). 

δ) Την αρ. 1544/17-6-98 έγγραφη εισήγηση Δ/νσης Κτη¬ 
νιατρικής Ηρακλείου. 

ε) Την αρ. 3834/22.6.98 έγγραφη εισήγηση Δ/νσης 
Εμπορίου Ηρακλείου. 

στ) Το γεγονός ότι η δαπάνη λειτουργίας του κλιμακίου 
Ελέγχου Αλιευτικών Προϊόντων βαρύνει τα έσοδα του Κε¬ 
ντρικού Ταμείου Γεωργίας Κτηνοτροφίας και Δασών 
(Κ.Τ.ΓΚΔ), αποφασίζουμε: 

Συγκροτούμε κλιμάκιο Ελέγχου Αλιευτικών Προϊόντων 
και ορίζουμε, για μια διετία ως μέλη τους εξής: 

1) Από τη Δ/νση Αλιείας: 

Ως μέλος Καούρη Στρατούλα, με αναπληρωτή τον Τί- 
γκιλη Γιώργο, του κλάδου ΠΕ Ιχθυολόγων, βαθμού Α', οι 
οποίοι αναλαμβάνουν το συντονισμό του κλιμακίου. 

2) Από τη Δ/νση Κτηνιατρικής: 

Ως μέλος Σωμαράς Ζαχαρίας, με αναπληρωτή του τον 
Παπαδογιάννη Γιώργο του κλάδου ΠΕ Κτηνιάτρων με, 
βαθμό Α'. 

3) Απάτη Δ/νση Εμπορίου: 

Ως μέλος Καρυωτάκης Κων/νος, με βαθμό Β', με ανα- 
πληρώτριά του την Πλατάκη Μαριάνθη, του κλάδου ΔΕ 
Διοικητικού-Λογιστικού, με βαθμό Α'. 

Ο τρόπος της λειτουργίας και το έργο του κλιμακίου 
προβλέπονται αναλυτικά στις διατάξεις του Ν. 2538/97 
(ΦΕΚ 242/97), όπως τροποποιήθηκαν με το άρθρο 22 του 
Ν. 2945/2001 και στην αρ. 164268/29.1.02 απόφαση Υπ. 
Γεωργίας (ΦΕΚ 108Β731.1.02). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Απριλίου 2002 

Ο Νομάρχης κ.α.α. 

Ο αναπληρωτής Νομάρχης 
ΣΗΦΗΣ ΑΓΓΕΛΙΔΑΚΗΣ 

-♦- 

Αριθ.5111 (10) 

Συμπλήρωση της 2628/27.2.2002 απόφασης της Γ ενικής 
Γραμματέως Περιφέρειας Νοτίου Αιγαίου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του άρθρου 6παρ. ΙΟτου Ν.2503/97(Φ.Ε.Κ.107/Α'). 

β. Του Ν. 2685/99 (ΦΕΚ 35/Α/18.2.99), όπως τροποποιή¬ 
θηκε και συμπληρώθηκε με το άρθρο 25, παρ. 6 του Ν. 
2738/99 (ΦΕΚ 180/Α79.9.99). 

2. Την απόφαση 2628/27.2.2002 απόφαση της Γενικής 
Γ ραμματέως Περιφέρειας Νοτίου Αιγαίου «Ανώτατο όριο 
ημερών κίνησης εκτός έδρας υπαλλήλων υπηρετούντων 
στις Νομαρχιακές Αυτοδιοικήσεις της Περιφέρειας Νοτί¬ 
ου Αιγαίου», όπως συμπληρώθηκε με την απόφαση αριθ. 
3403/13.3.02 της Γενικής Γραμματέως Περιφέρειας. 

3. Το έγγραφο 743/12.4.2002 της Ν.Α. Κυκλάδων, απο¬ 
φασίζουμε: 

Συμπληρώνουμε την 2628/27.2.2002 απόφαση ως εξής: 

ΝΟΜΑΡΧΙΑΚΗ ΑΥΤΟΔΙΟΚΗΣΗ ΚΥΚΛΑΔΩΝ 
ΕΠΑΡΧΕΙΟ ΝΑΞΟΥ 

ΑΡΙΘΜΟΣ ΗΜΕΡΕΣ ΕΚΤΟΣ 

ΚΛΑΔΟΣ/ΕΙΔΙΚΟΤΗΤΑ ΥΠΑΛΛΗΛΩΝ ΕΔΡΑΣ ΕΚΑΣΤΟΣ 

ΠΕ ΟΙΚΙΑΚΗΣ ΟΙΚΟΝΟΜΙΑΣ 1 120 

Κατά τα λοιπά ισχύει η 2628/27.2.2002 απόφαση, όπως 
συμπληρώθηκε με την 3403/13.3.02 απόφαση. 

Η δαπάνη η οποία προκαλείται από τις διατάξεις αυτής 
της απόφασης θα αντιμετωπισθεί από τις πιστώσεις που 
έχουν εγγράφει για το σκοπό αυτό στον προϋπολογισμό 
της Ν.Α. Κυκλάδων έτους 2002 και από πιστώσεις του 
προγράμματος Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 22 Απριλίου 2002 

Η Γενική Γραμματέας Περιφέρειας 
ΜΑΡΘΑ ΣΗΜΑΝΤΩΝΗ 

-Φ- 

ΠΡΑΞΗ 3662 (11) 

Μεταφορά μιας (1) κενής οργανικής θέσης ειδικού Τεχνι¬ 
κού Εργαστηριακού Προσωπικού (ΕΤΕΠ) ΤΕ κατηγο¬ 
ρίας στο Τμήμα Πολιτικής Επιστήμης και Δημόσιας Δι¬ 
οίκησης του Εθνικού και Καποδιστριακού Πανεπιστη¬ 
μίου Αθηνών. 

ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ 
ΠΑΝΕΠΙΣΤΗΜΙΟ ΑΘΗΝΩΝ 

Έχοντας υπόψη: 

α) Τις διατάξειςτου Ν. 1268/82 και του Ν. 2083/92. 
β) Τις διατάξειςτου Ν. 2817/2000 άρθρ. 14 παρ.δα και 
τις λοιπές σχετικές διατάξεις. 

γ) Το Β2/2637/12.7.2001 έγγραφο του Υπουργείου Παι¬ 
δείας δ)Την από 27.12.2001 απόφαση του Πρυτανικού 
Συμβουλίου, αποφασίζουμε: 

Τη μεταφορά μιας (1) κενής οργανικής θέσης Ειδικού 
Τεχνικού Εργαστηριακού Προσωπικού (Ε.Τ.Ε.Π.), Τ.Ε. κα¬ 


τηγορίας, από τις υφιστάμενες κενές οργανικές θέσεις 
του Ιδρύματος μας στο Τμήμα Πολιτικής Επιστήμης και 
Δημόσιας Διοίκησης, για την προκήρυξη μιας κενής ορ¬ 
γανικής θέσης Ε.Τ.Ε.Π. στο εν λόγω Τμήμα. 

Από την παρούσα απόφαση, δεν προκαλείται δαπάνη 
σε βάρος του προϋπολογισμού του Εθνικού και Καποδι- 
στριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 29 Απριλίου 2002 
Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ1179/11.9.2001 (Τεύχος Β'), στο οποίο δημοσι- 
εύθηκε ο Οργανισμός Λειτουργίας Υπηρεσιών Νομαρχια¬ 
κής Αυτοδιοίκησης Πιερίας, γίνονται οι εξής διορθώσεις: 

α) Στη σελίδα 16230 και στο άρθρο 18, όπου αναφέρο- 
νται οι αρμοδιότητες του Τμήματος Εμπορίου και Προ¬ 
στασίας Καταναλωτή διορθώνεται η φράση: «Η διενέρ¬ 
γεια διαγωνισμών για την ανάδειξη χορηγητών τροφίμων 
για ιδρύματα του Δημοσίου και Ν.Π.Δ.Δ.» στο ορθό: «Η 
διενέργεια διαγωνισμών για την ανάδειξη χορηγητών 
υγρών καυσίμων και τροφίμων για ιδρύματα του Δημοσί¬ 
ου και Ν.Π.Δ.Δ.». 

β) Στη σελίδα 16217 και στο άρθρο 1 § Ε3 που αναγρά¬ 
φεται το εσφαλμένο «Τμήμα Λαϊκής Επιμόρφωσης», διορ¬ 
θώνεται στο ορθό «3. Τμήμα Εκπαίδευσης Ενηλίκων». 

γ) Στη σελίδα 16237 παράγρ. 9, που αναγράφεται το 
εσφαλμένο «9.ΤΜΗΜΑΛΑΪΚΗΣ ΕΠΙΜΟΡΦΩΣΗΣ, ΠΕ, ΤΕ ή 
ΔΕ οποιουδήποτε κλάδου», διορθώνεται στο ορθό: «9. 
ΤΜΗΜΑ ΕΚΠΑΙΔΕΥΣΗΣ ΕΝΗΛΙΚΩΝ ΠΕ, ΤΕ ή ΔΕ οποιου- 
δήποτε κλάδου». 

(Από τη Νομαρχιακή Αυτοδιοίκηση Πιερίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




